අධ්‍යාපන අමාත්‍යාංශය මඟින්  පාසල් සදහා ක්‍රීඩා පුහුණුකරුවන්  බඳවා ගැනීමට අදාළව පනාගොඩ යුද හමුදා කඳවුරේ මේ දිනවල පැවත්වෙන  ප්‍රායෝගික  පරීක්ෂණයක් අතරතුරදී මෙම අත්අඩංගුවට ගැනීම සිදුකළ බවයි වාර්තා වන්නේ.අම්පාර දිස්ත්‍රික්කය නියෝජනය කරන අයදුම්කරුවන් අදාළ, ප්‍රායෝගික පරීක්ෂණ පසුගිය සිකුරාදා පැවති අතර  අම්පාර දිස්ත්‍රික්කය නියෝජනය කරන වෙනත් අයදුම්කරුවෙකු වෙනුවට අදාළ පුද්ගලයා ද ඉදිරිපත් වී ඇති බවට අනාවරණය වී තිබෙනවා.අමාත්‍යාංශ නිලධාරින් ඔහුගෙන් සිදුකළ ප්‍රශ්න කිරීම් වලදී සහ ලිපි ලේඛන පරීක්ෂා කිරීමේ දී අනාවරණය වී ඇත්තේ ඔහු සිය වැඩිමහල් සහෝදරයා වෙනුවට අදාල ප්‍රායෝගික පරීක්ෂණයට පෙනී සිට ඇති බවටයි.පසුව අධ්‍යාපන අමාත්‍යාංශ නිලධාරින් විසින් පොලීසිය දැනුවත් කිරීමෙන් පසු අදාල පුද්ගලයා හෝමාගම පොලිසිය විසින් අත්අඩංගුවට ගෙන තිබෙනවා.මීට අමතරව ඔහු සන්තකයේ තිබූ ජාතික හැඳුනුම්පත් දෙකක් ද පොලිස් භාරයට ගෙන ඇති බවයි වාර්තා වන්නේ.